OpenLLM-France/wikimedia huggingface dataset:
# Bulb copulador

Els dos bulbs copuladors o òrgans reproductors són els òrgans copuladors de l'aranya mascle. Estan situats en l'últim segment dels pedipalps (les «potes de davant» de l'aranya), donant a l'aranya mascle una aparença de boxador proveït dels seus guants. El bulb copulador no produeix semen; només s'utilitza per al traspàs de semen cap a la femella.
Aquests bulbs només estan totalment desenvolupats en el mascle adult i no són completament visibles fins després de la darrera muda. En la majoria de les espècies d'aranyes, els bulbs tenen formes complexes i són molt útils per a la identificació. La particularitat més destacada dels bulbs és la presència del tub seminífer o receptaculum seminis.

## Aspecte extern

El bulb copulador de l'aranya adulta està situat en l'últim segment del pedipalp. Aquest segment generalment té pèls sensibles al tacte (serae) connectats al sistema nerviós. El bulb està desproveït de nervis i, per tant, de músculs i d'òrgans sensorials.
Els bulbs copuladors no apareixen completament desenvolupats fins que les aranyes mascles són adultes. Es desenvolupen sobre l'últim segment del palp (el tars) i no són completament visibles fins després de la darrera muda. En certes espècies, amb l'excepció del bulb copulador, el tars és relativament idèntic. En la majoria de les espècies, tanmateix, el tars canvia de forma i constitueix una estructura buida que envolta i protegeix el bulb. Pren llavors el nom de "cymbium". L'estructura del bulb palpal varia molt. La majoria de les espècies tenen un bulb constituït de tres peces dures (esclerites), separades de la resta del palp, i un altre per tres sacs elàstics anomenats «haematodochae» (també escrit «hematodochae»). Normalment, els haematodochae són aplanats i més o menys ocults entre els grups dels esclerites, però poden ser engruixits per l'hemolimfa que és aspirada a l'interior, fet que fa possible que els esclerites es moguin i se separin.
En certs grups (Segestrioides), el bulb queda reduït a una simple estructura en forma de pera. En canvi, els membres de la família de les Entelegynae han desenvolupat palps extremadament elaborats amb formes múltiples i complexes d'esclerites.

## Referències

* ↑ Eberhard i Huber, 2010, p. 253
* ↑ Roberts, 1995, p. 17
* ↑ Roberts, 1995, p. 18
* ↑ Eberhard i Huber, 2010, p. 250–251

## Bibliografia

* Eberhard, W.G.; Huber, B.A.. The evolution of primary sexual characters in animals. Oxford University Press, 2010. ISBN 978-0-19-971703-3 [Consulta: 20 setembre 2015]. «Spider genitalia: precise maneouvers with a numb structure in a complex lock»
* Roberts, Michael J. Spiders of Britain & Northern Europe. Londres: HarperCollins, 1995. ISBN 978-0-00-219981-0.
# Os bru de Kamtxatka

Ursus arctos beringianus és una subespècie de l'os bru (Ursus arctos).

## Morfologia

És la subespècie més grossa d'Euràsia amb una longitud corporal de 2,4 m i un pes de 650 kg o més. El crani és més ample que, per exemple, el de Ursus arctos lasiotus: entre 37,2 i 38,6 cm de llarg i 21,6-24,2 cm d'ample pels mascles i 37,2-38,6 cm de llarg i 21,6-24,2 d'ample per a les femelles. El pelatge és predominantment de color marró fosc amb un tint violeta.

## Alimentació

A l'estiu menja nabius, baies, salmons rosats del Pacífic (Oncorhynchus gorbuscha) i Oncorhynchus mykiss, mentre que a la tardor es nodreix de fruits secs i peixos. En temps d'escassedat, menja peixos o mamífers marins morts, baies i matèria vegetal.

## Distribució geogràfica i població

Es troba a Kamtxatka i l'illa de Sant Llorenç a la Mar de Bering. Es tracta d'una de les àrees del món més densament poblades per ossos. Es calcula que actualment, entre 10.000 i 14.000 exemplars viuen a la península de Kamtxatka, que té una àrea similar a la de Califòrnia, tot i que es reconeix que la metodologia de recompte emprada no és estrictament científica.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 39. ISBN 978-0801893049.
* ↑ Mammal Species of the World (anglès)
* ↑ John Snyder i Bernard Stonehouse, Prospects for polar tourism. CABI, 2007, ISBN 1845932471.
* ↑ McLellan, Bruce: A Review of Bear Evolution. Forest Sciences Research Branch, Revelstoke Forest District,R PO#3, Box 9158, Revelstoke, BC VOE3 KO DAVIDC. Fish and Wildlife Service, NS 312, Universitat de Montana, Missoula, Montana.
* 1 2 3 Mammals of the Soviet Union Vol.II Part 1a, Sirenia and Carnivora (Sea cows; Wolves and Bears), V.G Heptner i N.P Naumov editors, Science Publishers, Inc. Estats Units, 1998, ISBN 1886106819
* ↑ «Kamchatka Brown Bears» (en anglès). The Wildlife Conservation Society (WCS). [Consulta: 19 octubre 2020].

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* BioLib (anglès)
* Bears besiege Russian mine after killing guards Arxivat 2008-08-29 at Archive.is (anglès)
* The Kamchatka Brown Bear Arxivat 2000-08-17 a Wayback Machine. (anglès)
* On the Status of Some Arctic Mammals Arxivat 2012-02-19 a Wayback Machine. (anglès)
* Kamchatka (Far Eastern) brown bear (Bear Conservation)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Mas del Sardo

El Mas del Sardo és una masia de Reus (Baix Camp) situada a la partida del Burgaret, al sud-est del Mas de Napoleon i a tocar-hi. És un mas antic i important. Situat també al nord del Mas del Ganset.

## Descripció

El mas és un conjunt de construccions adossades, de planta rectangular i dues alçades, amb altres construccions a les vores i entremig. Els dos cossos més alts, de dues i tres plantes, tenen coberta amb teulada a dues aigües, el primer; i coberta amb terrat i badalot, el segon. El conjunt és clarament de creixement lineal, amb una mena de carrer central de servei.
El mas tenia una mina, la Mina del Mas del Sardo. L'aigua, poc abundant, fa cap a una bassa quadrada vora el mas, del que regaven diversos masos veïns. La mina té un recorregut d'un parell de kilòmetres.

## Referències

* 1 2 Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 547. ISBN 8486387655.
* ↑ Pla especial urbanístic: catàleg de masos en sòl no urbanitzable, Reus. Reus: l'Ajuntament, 2004, p. 363-364.
# Bolívar

«Bolívar o Bolivar» té aquests significats:
* Biografies:
** Simón Bolívar, líder de la independència hispanoamericana.
** Francisco Bolívar Zapata (Ciutat de Mèxic, Mèxic, 1948), bioquímic i professor universitari mexicà.
* Numismàtica: Bolívar (moneda), unitat monetària de Veneçuela.
* Geografia:
** Estat de Bolívar, a Veneçuela.
** Departament de Bolívar, a Colòmbia.
** Bolívar (Valle del Cauca), municipi de Colòmbia
** Província de Bolívar, a l'Equador
** Província de Bolívar (La Libertad), al Perú
** República Bolivariana de Veneçuela, nom oficial de Veneçuela a partir de la Constitució de 1999.
** Bolívar (Uruguai), poble de l'Uruguai al departament de Canelones.
** Ciudad Bolívar, capital de l'estat veneçolà de Bolívar.
** San Carlos de Bolívar, ciutat de la Província de Buenos Aires, Argentina
** Estats Units:
*** Bolivar (Missouri), població dels Estats Units a l'estat de Missouri.
*** Bolivar (Nova York), població dels Estats Units a l'estat de Nova York.
*** Bolivar (Ohio), població dels Estats Units a l'estat d'Ohio.
*** Bolivar (Pennsilvània), població dels Estats Units a l'estat de Pennsilvània.
*** Bolivar (Tennessee), població dels Estats Units a l'estat de Tennessee.
*** Bolivar (Virgínia de l'Oest), població dels Estats Units a l'estat de Virgínia de l'Oest.
*** Bolivar Peninsula, concentració de població designada pel cens dels Estats Units a l'estat de Texas.
* Orografia:
** Pico Simón Bolívar, muntanya més alta de Colòmbia, juntament amb el Pico Cristóbal Colón (5.775 m)
** Pic Bolívar, punt més alt de Veneçuela.
** Cerro Bolívar, muntanya de l'est de Veneçuela.
* Aeroports:
** Aeroport Internacional de Maiquetía Simón Bolívar, a Maiquetía (Veneçuela), amb el codi IATA CCS;
** Aeroport Internacional Simón Bolívar de Guayaquil (Equador), amb el codi IATA GYE;
* Centres educatius:
** Colegio del Mundo Unido de Agricultura Simón Bolívar, a Caracas (Veneçuela);
** Universitat Simón Bolívar, també a Caracas;
** Universitat Pontifícia Bolivariana, a Medellín (Colòmbia);
* Museus:
** Casa Museo Simón Bolívar, a Lima (Perú);
** Quinta de Bolívar, a Bogotà (Colombia);
** Simón Bolívar Museoa, a Bolibar (Biscaia, País Basc);
** Cuadra Bolívar, a Caracas (Venezuela)
# Parc Gran Colombiano

El Parc Gran Colombiano és un indret històric i turístic de Colombia que es troba a la localitat de Villa del Rosario, Cúcuta. Està situat en el km 6è de l'Autopista Internacional cap a Veneçuela. Conté les següents cases:
* La Casa de Santander, on l'heroi de la independència Francisco de Paula Santander va viure els seus primers 13 anys;
* El Temple Històric de Cúcuta, on el Congrés de Cúcuta va ser establert i on la Constitució colombiana de 1821 va ser escrita;
* La Casa del Bagatela, utilitzada com a seu del Poder Executiu el 1821;
* El tamariu, arbre sota el qual els editors de la constitució del Virregnat de Nova Granada (ara Colòmbia i Panamà) i els patriotes de Veneçuela van descansar després de les reunions.

## Referències

* ↑ «El Parque Grancolombiano, un sueño rosariense que le coquetea a la región» (en castellà). La Opinión. [Consulta: 23 febrer 2019].
* ↑ Andrew Dier. Moon Colombia. Avalon Publishing, 3 juliol 2017, p. 413–. ISBN 978-1-63121-358-8.

## Enllaços externs

* Ministeri de Cultura - Casa de Santander
* Gobernación de Norte de Santander - Casa de Santander
* Casa del Bagatela
# Llavi (desambiguació)

«Llavi» té aquests significats:
* Llavis, òrgan visible situat a la boca dels humans i molts altres animals.
* Llavis (genitals), plecs sortints que voregen la vulva a l'aparell reproductor femení.
* Llavis (floral), part de la corol·la o el calze d'alguns tipus de flors.
Viccionari
# Mas l'Alzina

El Mas l'Alzina és una obra d'Avinyó (Bages) protegida com a Bé Cultural d'Interès Local.

## Descripció

Masia formada per diferents cossos amb les cobertes a doble vessant i amb el carener perpendicular a la façana de migdia. L'Alsina és una gran masia formada per l'annexió de dos grans blocs centrals i un bloc de galeries de mig punt al sector de tramuntana sobre el qual s'alçen les restes d'una torre de planta quadrada.

## Història

La Masia de L'Alzina és una de les explotacions agropecuàries més grans del terme d'Avinyó; situada al sector d'Horta, històricament estava vinculada al castell d'Artés, domini de la Seu Episcopal de Vic, i a la parròquia de Santa Maria d'Horta.
En el Fogatge de l'any 1553 s'esmenta ja l'existència de la família Alsina; "Antich Alsina i Joan Pau Alzina".

## Referències

* 1 2 3 «Mas l'Alzina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Pandèmia de COVID-19 al Senegal

L'arribada de la pandèmia per coronavirus de 2019-2020 al Senegal es confirmà el 2 de març de 2020.
Després del tancament de les escoles i de la prohibició de manifestacions el 14 de març, el govern senegalès va decretar l'estat d'emergència al país el 23 del mateix mes per a mirar de frenar l'expansió de l'epidèmia.
En data del 19 d'abril, Senegal comptava 367 casos confirmats de malalts de Covid-19, 220 persones guarides i 3 morts.

## Cronologia

Es constatà el primer cas de contaminació el 2 de març de 2020 amb un ciutadà francès de 54 anys que tornava d'una estada a França, i que va haver de fer aleshores una quarantena.
El 14 de març, el president Macky Sall va anunciar el tancament de les escoles, la prohibició de les manifestacions públiques i fins i tot els esdeveniments previstos el 4 d'abril per a celebrar el seixantè aniversari de la independència del país
El 23 de març, el cap de govern decretà l'estat d'emergència per a tot el país.

## Dades estadístiques

Evolució del nombre de persones infectades amb COVID-19 a Senegal
Evolució dels casos amb Covid-19 a Senegal

## Referències

* ↑ Coronavirus au Sénégal : un premier cas confirmé Le Point, 2 de març de 2020
* ↑ «Coronavirus: manifestations publiques interdites et écoles fermées au Sénégal» (en francès). RFI, 15-03-2020 [Consulta: 27 març 2020].
* ↑ «Covid-19 : Macky Sall déclare l'état d'urgence, couvre-feu de 20h à 6 h» (en francès). Agence de Presse Sénégalaise, 23-03-2020. Arxivat de l'original el 2020-03-27 [Consulta: 27 març 2020].
COVID-19 i la Pandèmia de COVID-19 :
Als Països Catalans :
Salut :
# Audiologia

L'audiologia (del llatí audīre, "escoltar"; i del grec -λογία, -logia) és una branca de la ciència que estudia l'audició, l'equilibri i els trastorns relacionats.
L'audiologia clínica es preocupa principalment per l'avaluació de la funció de l'oïda humana, que afecta la sensibilitat i l'equilibri auditiu. La caracterització de pèrdues específiques d'audició o equilibri facilita el diagnòstic de les deficiències i permet desenvolupar plans de tractament o gestió eficaços.
Els audiòlegs tracten la pèrdua auditiva i prevenen de manera proactiva els danys relacionats. Mitjançant diverses estratègies de proves (per exemple, proves auditives de comportament, mesures d'emissions otoacústiques i proves electrofisiològiques), els audiòlegs poden determinar si algú té una sensibilitat normal als sons. Si s'identifica la pèrdua auditiva, els audiòlegs determinen quines parts de l'audició (freqüències altes, mitjanes o baixes) es veuen afectades, en quin grau (gravetat de la pèrdua) i on es troba la lesió que causa la pèrdua auditiva (oïda externa, oïda mitjana, oïda interna, nervi auditiu i/o sistema nerviós central). Si un audiòleg determina que hi ha una pèrdua auditiva o una anomalia vestibular, proporcionarà recomanacions per a intervencions o rehabilitació (per exemple, audiòfons, implants coclears, derivacions mèdiques adequades).
A més de diagnosticar patologies audiològiques i vestibulars, els audiòlegs també poden especialitzar-se en la rehabilitació de tinnitus, hiperacúsia, misofonia, trastorns del processament auditiu, ús d'implants coclears i/o ús d'audiòfons. Els audiòlegs poden proporcionar assistència auditiva des del naixement fins al final de la vida.

## Referències

* ↑ Munro, Kevin J. «Audiology». Encyclopædia Britannica [Consulta: 21 febrer 2021].
* ↑ Berger, K.W. «Genealogy of the words "audiology" and "audiologist".». Journal of the American Audiology Society, Vol. 2, Núm. 2, 1976, pàgs. 38-44. PMID: 789309 [Consulta: 21 febrer 2021].
* 1 2 Kramer, Steven; Brown, David K. «The discipline of audiology». A: Audiology: Science to Practice. Plural Publishing, 2018, p. 3-8. ISBN 978-1-944883-36-2 [Consulta: 21 febrer 2021].
# Bharata Muni

Bharata Muni (en hindi: भरत) va ser un savi muni de l'antiga Índia. Tradicionalment se li atribueix l'autoria de l'influent tractat d'arts escèniques Natya Shastra, que cobreix la dansa, la dramatúrgia, la poètica i la música de l'antiga Índia.

## Referències

* ↑ Katz, 2001.

## Bibliografia

* Katz, Jonathan. «Bharata». A: Grove Music Online. Oxford: Oxford University Press, 2001. DOI 10.1093/gmo/9781561592630.article.48131. ISBN 978-1-56159-263-0. Plantilla:Grove Music subscription
* Pramod, Kale. [Bharata Muni a Google Books The Theatric Universe: a Study of the Natyashastra]. Mumbai: Popular Prakashan, 1974, p. 8–9. ISBN 978-81-7154-118-8.
* Vatsyayan, Kapila. [Bharata Muni a Google Books Bharata, the Nāṭyaśāstra]. New Delhi: Sahitya Akademi, 2001. ISBN 978-81-260-1220-6.
* Winternitz, Maurice. History of Indian Literature. 3. New Delhi: Motilal Banarsidass, 2008, p. 9–11. ISBN 978-81-208-0056-4.
# Font de la Rectoria

La Font de la Rectoria és una font de broc al poble de Canalda, pertanyent al municipi d'Odèn, al Solsonès. És a 1.194,5 metres d'altitud, a prop i al nord-est de la rectoria de Canalda, en el costat de llevant del camí de Canalda. Era la font del poble de Canalda, i l'aigua s'agafava d'una mina 300 metres més amunt de la font. L'aigua va a parar a un gran dipòsit de pedra fet d'una sola peça. L'aigua sobrant es recollia en un dipòsit de pedra i es feia servir per a regar els horts de la rectoria.

## Referències

* ↑ L'entorn de la Font de la Rectoria, a l'Institut Cartogràfic de Catalunya
* ↑ BOIX, Josep; TORNER, Jordi; VILA, Rosa M. "Fonts del Solsonès". A: L'aigua del Solsonès. Solsona: Mancomunitat d'Abastament d'Aigua del Solsonès. Diputació de Lleida, 2007. Dipòsit legal L-1240/2007.
# Masaharu Nishi

Masaharu Nishi (西 政治, 29 de maig de 1977) és un exfutbolista del Japó.
Comença la seua carrera professional a l'Avispa Fukuoka el 1996. Ha jugat als clubs Ventforet Kofu i es va retirar a finals de la temporada 2003.
El juny de 1997, va ser seleccionat per la selecció nacional sub-20 del Japó per al Campionat Mundial juvenil de 1997.

## Referències

* ↑ J.League Data Site (japonès)
* ↑ Masaharu Nishi, Fitxa a Transfermarkt (anglès)
* ↑ «FIFA». Arxivat de l'original el 2020-06-08. [Consulta: 8 juny 2020].
# Llavi leporí i fenedura palatina

El llavi leporí (o llavi fes) és aquell llavi superior amb una fissura congènita que recorda el nas de les llebres.
Aquesta malformació congènita, que apareix aviat en el procés d'embriogènesi, pot estar acompanyada de la fenedura palatina (o fissura palatina o paladar fes).

## Etimologia

Llavi Leporí (del llatí leporīnus, de la llebre) significa 'llavi de llebre', ja que aquest animal té el llavi superior tallat en el centre. Durant molt de temps aquest fou el terme emprat per anomenar la fissura labial, tanmateix, recentment tots dos termes s'han utilitzat per referir-s'hi.

## Tipus i incidència

La fissura pot ser unilateral o bilateral, parcial si no arriba fins al nas, o completa si hi arriba. En un 80% dels casos és unilateral i apareix amb el doble de freqüència al costat esquerre del llavi que al dret.
La incidència d'aquesta malformació és alta, constitueix aproximadament el 80% de les malformacions congènites, però varia d'unes poblacions a altres: al Japó és elevada (1 cas sobre 584) mentre entre els negres americans és molt més baixa (1 cas sobre 2.273). Aquesta patologia és el doble de freqüent entre les noies que entre els nois.

## Galeria
### Llavi fes

* Unilateral incomplet.
* Unilateral complet.
* Bilateral complet.
* Unilateral complet.

### Paladar fes

* Paladar fes unilateral incomplet.
* Paladar i llavi fes unilaterals complets.
* Paladar i llavi fes bilaterals complets.
* Paladar i llavi fes unilaterals complets.

## Referències

* ↑ «leporino, na». A: Diccionario de la lengua española [Consulta: 6 febrer 2017].
* ↑ Cantín, Mario «Labio leporino en la terminología biomédica». Revista médica de Chile. Sociedad Médica de Santiago [Santiago de Chile], 139, 2, 2011, pàg. 274-5. ISSN: 00349887 [Consulta: 11 gener 2017].
* "Esquerda oral-facial – Llavi leporí – El paladar fes"
* "Causes, símptomes i tractament del llavi leporí i fissura palatina" Arxivat 2017-01-05 a Wayback Machine. al web de l'Hospital Sant Joan de Déu
* "Labio leporino y fisura palatina" al web de la Clínica del Remei (castellà)
# Mas la Batllia (Sagàs)

* Per a altres significats, vegeu «la Batllia (Sagàs)».
La Batllia és un mas exempt a la plaça de l'església de Sagàs. La masia de la Batllia té els seus orígens a la baixa edat mitjana, però la gran ampliació de la casa es produí al segle xviii. La masia de la Batllia s'esmenta ja l'any 1553, en el Fogatge fet per Joan Vilanova alies Casasalvana.
És una masia de planta rectangular, coberta amb doble vessant i amb el carener paral·lel a la façana principal, orientada a migdia. El cos bàsic de la masia, el més antic, és d'origen medieval. A banda i banda d'aquest cos hi fou ampliada la casa i envoltada per una entrada porxada, avui ensorrada, però que encara conserva tres arcs de mig punt en perfecte estat, sostinguts pilars curts i massissos.

## Notes

* 1 2 «Mas la Batllia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 desembre 2014].
# Pandèmia de COVID-19 a la Ciutat del Vaticà

L'arribada de la pandèmia per coronavirus de 2019-2020 a la Ciutat del Vaticà es va confirmar el 5 de març de 2020 amb el primer cas d'un individu contagiat amb Covid-19.
Uns quants dies abans, a conseqüència d'un refredat que va obligar a anul·lar gran part dels actes públics del Papa a partir del 27 de febrer, el pontífex, de 83 anys, va haver de passar la prova de detecció del SARS-CoV-2 per a verificar, i alhora asserenar les inquietuds dels fidels, que no es tractava d'un contagi amb coronavirus. El resultat negatiu es va anunciar el 3 de març.
El 7 de març la Santa Seu anuncià que a partir de l'endemà s'aturarien les aparicions públiques del Papa Francesc i que es podrien seguir per televisió o Internet, per a evitar l'expansió de l'epidèmia.
En data del 18 de maig, la ciutat comptava 12 casos confirmats i 2 persones guarides.

## Cronologia

El 5 de març es va confirmar la presència d'un primer cas de persona contagiada amb Covid-19.
Dos dies després, es van anul·lar els actes públics del Papa, que havia passat un refredat una setmana abans per a evitar la transmissió del virus entre els assistents. D'ara endavant els rituals papals s'emeten des de la biblioteca papal i es poden veure per televisió o Internet, per a més seguretat.
Com a mesura profilàctica, es van suspendre les visites als Museus Vaticans a partir del 9 de març fins al 3 d'abril, tot i que de fet la mesura només es va aplicar l'endemà.
El 10 de març, s'enduriren les mesures arran de la declaració de quarantena de tot el país a Itàlia. A conseqüència es tancava l'accés als turistes de la Plaça de Sant Pere i a la Basílica de Sant Pere fins al 3 d'abril, deixant només oberts la farmàcia i el supermercat de la Santa Seu.
El 24 de març, el Vaticà va informar que es comptabilitzaven tres nous casos. Entre tots quatre casos positius apareixien un eclesiàstic, un treballador de l'oficina de mercaderies i dos empleats dels Museus Vaticans.
El 28 de març el total de casos pujà fins a sis, amb dues persones infectades més detectades arran de les 170 proves que es duren a terme entre tots els eclesiàstics que viuen a Casa Santa Marta.

## Dades estadístiques

Evolució del nombre de persones infectades amb COVID-19 a la Ciutat del Vaticà

## Referències

* ↑ «El papa Francesc es fa el test del coronavirus i dona negatiu». El Nacional.cat [Consulta: 27 març 2020].
* ↑ Pullella, Philip. «Pope cancels main public appearances to stop crowds gathering amid coronavirus», 07-03-2020.
* ↑ «Primer cas de coronavirus al Vaticà». Catalunyapress [Consulta: 27 març 2020].
* ↑ «I Musei Vaticani chiudono in ritardo rispetto alle indicazioni del Papa per scontri tra amministrazioni» (en italià). Il Messaggero [Consulta: 27 març 2020].
* ↑ «Coronavirus, il Vaticano ora chiude la Basilica e la piazza ai turisti» (en italià). Il Giornale [Consulta: 27 març 2020].
* ↑ «Un col·laborador proper del Papa, positiu de coronavirus» (en italià). El Nacional.cat [Consulta: 27 març 2020].
* ↑ «El Vaticà confirma sis casos positius de coronavirus». El Nacional.cat [Consulta: 29 març 2020].
COVID-19 i la Pandèmia de COVID-19 :
Als Països Catalans :
Salut :